да е послужила като търговско предимство за тях или за други заинтересовани страни). Тъй като стойностите са в диапазони, симулацията не обезсмисля, нито лишава производителите износители от правото им на защита, тъй като и двете стойности — долната и горната граница на използваните диапазони — доказват, че промишлеността на Съюза би имала големи загуби на използваното ценово равнище. Освен това със симулацията се предполагаше, че средната продажна цена на промишлеността на Съюза ще бъде намалена до нивото на руската цена на вноса, наблюдавана в третите държави. Също така други параметри на симулацията, а именно обемът на продажбите и разходите на включените в извадката производители от Съюза, бяха основани на проверени данни от включените в извадката производители от Съюза. Следва да се отбележи, че при симулацията бяха взети предвид разходите на производителите от Съюза за обема, продаван в Съюза, вместо разходите за обема на производството. Поради това твърденията бяха отхвърлени.
 (335)
 Същите заинтересовани страни заявиха, че Комисията е оценила погрешно потенциалното въздействие на руския внос върху състоянието на промишлеността на Съюза. По-специално тя е пропуснала благоприятните пазарни условия, при които производителите от Съюза ще извършват дейност през следващите пет години поради намаляващите разходи за газ в Съюза. Те заявиха, че при един далновиден анализ на вероятността от вреда следва да се вземат предвид такива по-ниски разходи и тяхното въздействие върху способността на производителите от Съюза ефективно да се конкурират с руските производители при липсата на антидъмпингови мерки.
 (336)
 Въз основа на прогнозата за цените на газа, публикувана от Световната банка (106), през 2023 г. цената на газа в Европа ще достигне нивото, наблюдавано през 2016 г., а именно началото на разглеждания период. Производствените разходи на производителите от Съюза следва да отговарят на същата тенденция, тъй като са свързани (съображение 200). С тези предположения разходите на производителите от Съюза ще бъдат около 174 EUR/тон, както през 2016 г. Ако се приеме, че руските експортни цени за трети държави са останали на същото равнище като по време на РПРП (тъй като руската регулирана цена на газа остава стабилна (107)), тези цени все пак биха били по-ниски от производствените разходи на производителите от Съюза (т.е. под 174 EUR/тон). Поради това е вероятно руският износ за Съюза да продължи да упражнява силен ценови натиск върху промишлеността на Съюза. Поради това твърдението на страните беше отхвърлено.
 (337)
 Същите заинтересовани страни заявиха, че премахването на антидъмпинговите мерки няма да лиши промишлеността на Съюза от цялата защита, тъй като ще продължат да се възползват от митото за НОН (108).
 (338)
 Целта на антидъмпинговите мерки е да се възстанови лоялната конкуренция на пазара на Съюза. Съществуващите конвенционални мита не служат за тази цел и поради това не могат да бъдат причината антидъмпинговите мерки да не бъдат запазени/наложени върху вноса на нелоялни цени. Твърдението на страните се отхвърля.
 (339)
 Същите заинтересовани страни заявиха, че привлекателността на пазара на Съюза е надценена:
 i)
 руските производители износители ще изнасят за Съюза на същата цена, на която са изнасяли за други трети държави, както се признава и от Комисията;
 ii)
 въз основа на